เรื่องร้องเรียน (ถนน) วันที่ 2023-09-22 06:46:35 — แขวงคันนายาว เขตคันนายาว จังหวัดกรุงเทพมหานคร
เมื่อวันที่ 12 กันยายน 2566 ผมได้ยื่นสมัครงาน ณ สาธารณสุขคันนายาว 69 ในตำแหน่ง พนักงานช่วยงานด้านสาธารณสุข เมื่อกรอกใบสมัครและยื่นเรียบร้อยแล้วทางเจ้าหน้าที่บอกว่า จะมีเจ้าหน้าที่โทรไปนัดสัมภาษณ์

จนเวลาล่วงเลยมาพอสมควรไม่มีเจ้าหน้าที่โทรมานัดสัมภาษณ์ วันที่ 22 กันยายน 2566 ผมจึงได้เปิดดูทางเพจเฟสบุ๊กสาธารณสุขคันนายาว 69ปรากฏว่าโพสต์ที่เปิดรับสมัครงานตำแหน่งดังกล่าวได้ถูกลบออกไปแล้ว ผมจึงได้โทรไปถามสาธารณสุขคันนายาว 69 ในเบื้องต้น call center บอกว่าตำแหน่งนี้ปิดรับสมัครและได้สัมภาษณ์ไปแล้ว ผมเลยตอบไปว่า ไม่มีเจ้าหน้าที่โทรมานัดสัมภาษณ์เลย จากนั้นทาง call center จึงได้โอนสายให้ฝ่ายบุคคล  ฝ่ายบุคคลอ้างว่าได้ติดต่อผมแล้วหลายรอบแต่ติดต่อไม่ได้เลย ไว้เป็นโอกาสหน้าแทน แล้ววางสาย

ผมมั่นใจว่าตอนกรอกยื่นใบสมัครผมกรอกเบอร์มือถือได้ถูกต้องแล้ว และไม่มีเจ้าหน้าที่ใดๆโทรมาแม้แต่สายเดียว อีกทั้งโทรศัพท์ติดตัวผมตลอด  จึงอยากให้มีการตรวจสอบในเรื่องและอยากให้มีความโปร่งใสมากขึ้นครับ
#1555 #bkkrongtook